**ΙΣΤΟΡΙΑ ΤΗΣ ΚΕΡΚΥΡΑΣ**

**8ος αι Οι Ερετριείς αποικίζουν την Κέρκυρα**

**7ος αι Οι Κορίνθιοι διώχνουν τους παλιούς κατοίκους της Κέρκυρας και γίνονται κυρίαρχοι του νησιού**

**627 π.Χ Η Κέρκυρα ως μητρόπολη ιδρύει μια αποικία, την Επίδαμνό- το σημερινό Δυρράχιο Αλβανίας- με αρχηγό τον Κορίνθιο Φαλία, δίδοντας τιμή στην μητρόπολή τους Κόρινθο.**

**6ος αι. Οι Κερκυραίοι αναπτύσσουν ανεξάρτητο εμπόριο και ανταγωνίζονται τους Κορίνθιους, γεγονός που ενοχλεί τους Κορίνθιους , καθώς και οι δυο έχουν βλέψεις επέκτασης προς τη Δύση.**

**Την περίοδο της τυραννίας του Περίανδρου δτην Κόρινθο, οι Κορίνθιοι κυριεύουν την Κέρκυρα. Απελευθερώνεται η Κέρκυρα, μετά τον θάνατο του Περίανδρου ,περίπου το 585 π.Χ**

**435 π.Χ Κορίνθιοι και Κερκυραίοι διαφωνούν για την Επίδαμνο.**

**433 π.Χ Οι Κερκυραίοι συνάπτουν αμυντική συμμαχία(επιμαχία) με τους Αθηναίους**

**Οι Κορίνθιοι αιχμαλωτίζουν 1050 Κερκυραίους (800 δούλους & 250 ευγενείς) και τους κρατούν ομήρους για πέντε χρόνια.**

**427 π.Χ Ξεσπά εμφύλιος πόλεμος ,εντός της Κέρκυρας, για τη στάση που πρέπει να κρατήσουν στον πελοποννησιακό πόλεμο.**

**ΓΕΓΟΝΟΤΑ:**

* **Οι Κορίνθιοι απελευθερώνουν τους 250 ευγενείς (ολιγαρχικούς) αιχμαλώτους που κρατούσαν για πέντε χρόνια και εκείνοι επιστρέφουν στην Κέρκυρα.**
* **Στόχο έχουν να πείσουν τους Κερκυραίους να συνταχθούν και να υποστηρίξουν τους Κορίνθιους και Σπαρτιάτες**
* **Ο Πειθίας είναι πρόξενος των Αθηνών στην Κέρκυρα και αρχηγός της δημοκρατικής παράταξης.**
* **Ο Πειθίας κατηγορείται και αθωώνεται**
* **Ο Πειθίας κατηγορεί κάποιους ολιγαρχικούς και μετά από δίκη καταδικάζονται σε ένα μεγάλο πρόστιμο.**
* **Οι κατηγορούμενοι ζητούν συμβιβασμό αλλά καθώς αυτό δεν επιτυγχάνεται δολοφονούν τον Πειθία.**

**Θουκυδίδου «Ἱστορίαι»**

***Ιστορικό πλαίσιο :*** Ο Πελοποννησιακός πόλεμος που ξέσπασε το 431 π.Χ ανάμεσα στην **Αθήνα(** η οποία είχε δημοκρατικό πολίτευμα) και τη **Σπάρτη**( η οποία κυβερνούνταν ολιγαρχικά), ενέπλεξε όλες τις ελληνικές πόλεις που πήραν το μέρος ενός από τους δυο συνασπισμών. Σπάνια κάποια πόλη κρατούσε ουδέτερη στάση.

Η **Κόρινθος,** για παράδειγμα, ανήκε στο στρατόπεδο των Σπαρτιατών και ήταν αντίπαλη με τους Αθηναίους και τους συμμάχους τους.

Η **Κέρκυρα** είχε ολιγαρχικό πολίτευμα και κρατούσε πολιτικά ουδέτερη στάση, αποφεύγοντας την ένταξη στις συμμαχίες των Αθηναίων ή των Σπαρτιατών.

Λόγω των γεγονότων της Επιδάμνου[[1]](#footnote-1), όμως, το 433 π.Χ., οι Κερκυραίοι συγκρούστηκαν με τους Κορίνθιους (συμμάχους των Σπαρτιατών) και συνήψαν αμυντική συμμαχία (επιμαχία) με τους Αθηναίους. Η Κέρκυρα δεν ήταν επίσημο μέλος της αθηναϊκής συμμαχίας αλλά ήταν κάτω από την άμεση επιρροή της Αθήνας.[[2]](#footnote-2)

**Βιβλίο 3, § 70**

**Βρισκόμαστε στην Κέρκυρα, το καλοκαίρι του 427 π.Χ.,** δηλαδή, τέσσερα χρόνια μετά την έναρξη του Πελοποννησιακού πολέμου το 431 π.Χ. Τότε, ξεσπάει εμφύλιος πόλεμος[[3]](#footnote-3) ανάμεσα σε δημοκρατικούς και ολιγαρχικούς.

Ο **Πειθίας** ήταν φίλος των Αθηναίων και αρχηγός της δημοκρατικής παράταξης στην Κέρκυρα. Εκτελούσε χρέη προξένου των Αθηναίων στην Κέρκυρα.

|  |
| --- |
| ***[3.70.1]*** *Επιστροφή των Κερκυραίων αιχμαλώτων από την Κόρινθο. Προσπάθεια των πρώην αιχμαλώτων να επηρεάσουν τους Κερκυραίους ώστε να πάνε με το μέρος των Κορινθίων.*  ***[3.70.2]*** *Ταυτόχρονη άφιξη δυο πρεσβειών: μίας από την Αθήνα και μίας από την Κόρινθο. Απόφαση Κερκυραίων για ίσες αποστάσεις από Αθήνα & Κόρινθο.*  ***[3.70.3]*** *Κατηγορίες κατά του Πειθία ότι θέλει να σπρώξει την Κέρκυρα προς την Αθήνα.*  ***[3.70.4]*** *Αθώωση Πειθία. Με τη σειρά του, ο Πειθίας μηνύει πέντε ολιγαρχικούς.*  ***[3.70.5]*** *Οι ολιγαρχικοί καταδικάζονται σε πρόστιμο. Καταφεύγουν ικέτες σε ιερά και ζητούνε να πληρώσουν σε δόσεις.*  ***[3.70.6]*** *Συνωμοσία ολιγαρχικών & δολοφονία Πειθία και άλλων δημοκρατικών.* |

**Ερωτήσεις:**

1. Να αξιολογήσετε την απόφαση των ολιγαρχικών να παραπέμψουν τον Πειθία σε δίκη.
2. Πώς κρίνετε τον Πειθία από το γεγονός ότι έκανε μήνυση εναντίον των ολιγαρχικών αμέσως μόλις αθωώθηκε;
3. Πώς κρίνετε την ενέργεια των ολιγαρχικών να δολοφονήσουν τον Πειθία και τους άλλους βουλευτές;

1. Η **Επίδαμνος** είναι αρχαία πόλη, που ιδρύθηκε το 627 π.Χ. ως αποικία των Κερκυραίων στις ιλλυρικές ακτές. Πρόκειται για το σημερινό Δυρράχιο στην Αλβανία. Αν και αποικίστηκε κυρίως από Κερκυραίους πολίτες, αρχηγός της αποικίας ήταν ένας Κορίνθιος, ο Φαλίας ο Ερατοκλείδους. Αυτό είχε γίνει προς τιμή της αρχικής μητρόπολης, αφού η Κόρινθος ήταν μητρόπολη της Κέρκυρας. Το 433 π.Χ. υπήρξε διένεξη ανάμεσα στους Κερκυραίους και τους Κορινθίους σχετικά με την πολιτική κατάσταση της Επιδάμνου. [↑](#footnote-ref-1)
2. Για τη σχέση Κέρκυρας – Αθήνας, βλ. σχολικό βιβλίο σελ. 302, σημείωση 4η [↑](#footnote-ref-2)
3. Για τον εμφύλιο πόλεμο στην Κέρκυρα, βλ. σχολικό βιβλίο σελ. 301, σημείωση 1η

   Για την μήνυση του Πειθία εναντίον των 5 ολιγαρχικών, βλ. σχολικό βιβλίο σελ. 303, σημειώσεις 4η και 5η

   Για τους ικέτες στον αρχαίο κόσμο, βλ. σχολικό βιβλίο σελ. 304, σημείωση 3η

   Για τη βουλή στην αρχαία Κέρκυρα, βλ. σχολικό βιβλίο σελ. 304, σημείωση 6η [↑](#footnote-ref-3)